CELEX: 22018D1181
Language: ro
Date: 2016-12-02 00:00:00
Title: Decizia nr. 245/2016 a Comitetului mixt al SEE din 2 decembrie 2016 de modificare a anexei XIII (Transporturile) la Acordul privind SEE [2018/1181]

23.8.2018   
               
               
                  RO
               
               
                  Jurnalul Oficial al Uniunii Europene
               
               
                  L 215/42
               
            
         DECIZIA NR. 245/2016 A COMITETULUI MIXT AL SEE
         din 2 decembrie 2016
         de modificare a anexei XIII (Transporturile) la Acordul privind SEE [2018/1181]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2016/472 al Comisiei din 31 martie 2016 de modificare a Regulamentului (UE) nr. 72/2010 în ceea ce privește definiția termenului „inspector al Comisiei” (1) trebuie încorporat în Acordul privind SEE.
                  
               
                     (2)
                  
                  
                     Prin urmare, anexa XIII la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa XIII la Acordul privind SEE, punctul 66hc [Regulamentul (UE) nr. 72/2010 al Comisiei] se modifică după cum urmează:
            
                        1.
                     
                     
                        Se adaugă următorul text:
                        „, astfel cum a fost modificat prin:
                        
                                    —
                                 
                                 
                                    
                                       32016 R 0472: Regulamentul de punere în aplicare (UE) 2016/472 al Comisiei din 31 martie 2016 (JO L 85, 1.4.2016, p. 28).”
                                 
                              
                  
                        2.
                     
                     
                        Textul adaptării (b) se înlocuiește cu următorul text:
                        „La articolul 6 alineatul (2) se adaugă următorul text:
                        În inspecțiile sale, Autoritatea AELS de Supraveghere poate să recurgă la auditori naționali de pe lista statelor membre ale UE, precum și la inspectori angajați de către Comisie.”
                     
                  
         
            Articolul 2
            Textele Regulamentului de punere în aplicare (UE) 2016/472 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 3 decembrie 2016, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 2 decembrie 2016.
            
               
                  Pentru Comitetul mixt al SEE
               
               
                  Președintele
               
               Bergdís ELLERTSDÓTTIR
            
         
         
            (1)  JO L 85, 1.4.2016, p. 28.
         
            (*1)  Nu au fost semnalate obligații constituționale.